GiliGold/VAD_KnessetCorpus huggingface dataset:
ניסן סלומינסקי: אבל יש לנו חשבון אתו, לא תמצא את הדברים האלה.
עיסאווי פריג': אבל זה סכום מכובד, 70 מיליון זה מכובד.
ניסן סלומינסקי: נכון, אבל זה דווקא למקומיים מה שנקרא.
ניסן סלומינסקי: מי בעד לאשר את 17-001?
ניסן סלומינסקי: בקשה מספר 17-001 לשנת תקציב 2013 נתקבלה.
ניסן סלומינסקי: 52-001.
<אסף וסרצוג: הפנייה נועדה להעביר את עודפי תקציב פיתוח המשטרה ושירות בתי-הסוהר משנת 2012 לשנת 2013.
<אסף וסרצוג: עיקר התקציב כאן מופנה לטובת פיתוח, בינוי ושיפוץ מתקני כליאה של שירות בתי-הסוהר ושיקום ושיפוץ של מבני משטרה, זה עיקר התקציב כאן.
עיסאווי פריג': כל זה הבניינים?
<אסף וסרצוג: איזה בניינים?
עיסאווי פריג': כל זה השיפוץ של הבניינים?
<אסף וסרצוג: הרוב כאן מוקדש לטובת הדבר הזה, כן.
<אסף וסרצוג: בשירות בתי-הסוהר הרוב זה לטובת שיפוץ, בינוי בתי-סוהר במתקני כליאה שונים, ובמשטרה זה שיפוץ, הרחבה והקמה של מתקנים.
ניסן סלומינסקי: מי בעד לאשר את 52-001?
ניסן סלומינסקי: בקשה מספר 52-001 לשנת תקציב 2013 נתקבלה.
ניסן סלומינסקי: עכשיו יש לנו בקשה מיוחדת, מאחר שהעוזרת של שרת הקליטה נמצאת פה והיא צריכה לטוס, אז ביקשו שנעלה את הסעיף שלה, זה 30-001 שהיא תסביר, כי היא חייבת לצאת למטוס, בבקשה.
<קריאה: היא כבר טסה.
ניסן סלומינסקי: מי המסבירה?
<קריאה: המסביר.
<גיא הרמתי: הפנייה נועדה להעברת 292 מיליון ש"ח עודפים מחויבים מ-2012 לשנת 2013.
ניסן סלומינסקי: על מה זה?
עיסאווי פריג': על מה זה?
ניסן סלומינסקי: לתוכניות שנמשכות מ-2012 ל-2013?
<גיא הרמתי: כן, תוכניות רציפות מול ספקים, מול קליטת עולי אתיופיה בתוכנית החומש.
ניסן סלומינסקי: מי בעד לאשר את 30-001?
עיסאווי פריג': יש לי שאלה, מה זה "ייחודיות"?
עיסאווי פריג': מה זה סיוע לאוכלוסיות ייחודיות?
עיסאווי פריג': הרי יש אתיופים, יש רוסים, יש קהילה, הכול ידוע, מה זה ייחודי?
עיסאווי פריג': לאום שמו לאום ייחודי, מה זה?
אראל מרגלית: שאלה טובה.
ניסן סלומינסקי: לדוגמה, בני מנשה לא כתובים פה.
<אופיר להב: אני יכול לענות.
ניסן סלומינסקי: כן, תענה.
<אופיר להב: אוכלוסיות ייחודיות במשרד הקליטה זה יוצאי אתיופיה, יוצאי קווקז - - -
עיסאווי פריג': יש סעיף לאתיופים.
ניסן סלומינסקי: רגע, אז הוא עונה לך הלאה, תשמע.
<אופיר להב: יש סעיף ליוצאי אתיופיה במסגרת תוכנית החומש, שזה סעיף נפרד.
<אופיר להב: תוכנית החומש הוא תקציב תוספתי.
<אופיר להב: במקביל, משרד הקליטה מתקצב המון פעילויות אחרות ליוצאי אתיופיה בנוסף ליוצאי קווקז, יוצאי בוכרה, אלה שלושת האוכלוסיות שנמצאות - - -
עיסאווי פריג': זה סכום מפלגתי, יעני סכום שנשים בצד לצורך המפלגה, מה?
יצחק כהן: לחבר העמים.
עיסאווי פריג': לחבר העמים?
עיסאווי פריג': למה אתה שותק?
עיסאווי פריג': תגיד שאבין.
יצחק כהן: אתה צודק.
ניסן סלומינסקי: ששש, עיסאווי.
ניסן סלומינסקי: מי בעד לאשר 30-001?
ניסן סלומינסקי: בקשה מספר 30-001 לשנת תקציב 2013 נתקבלה.
ניסן סלומינסקי: אנחנו חוזרים לסדר הרגיל.
ניסן סלומינסקי: 78-001 – תיירות.
עיסאווי פריג': למה הדברים עוברים בקלילות?
עיסאווי פריג': ייחודי – זה מה שהורג אותי.
אלעזר שטרן: זה לא ייחודי, זה לא ייחודי.
עיסאווי פריג': זה ייחודי, זה ייחודי עם סימן שאלה גדול.
עיסאווי פריג': זה ייחודי, כספים קואליציוניים – זה ייחודי.
ניסן סלומינסקי: עיסאווי, מה אתה - - -
אראל מרגלית: חשוב מה שהערת, כי עכשיו כשנבוא לתקציב הבא במשרד הקליטה ונראה את העניין הזה של הייחודי נפקח את העיניים.
אראל מרגלית: פה זו פרוצדורה - - -
ניסן סלומינסקי: זה דברים שכבר התמודדו אתם ב-2012 בממשלה הקודמת עוד.
אראל מרגלית: זו שאלה טובה, ונעשה בדיקה מה זה הייחודי, אתה צודק.
ניסן סלומינסקי: 78001 – תיירות.
<קרן שפר: הפנייה נועדה להעביר עודפים מחויבים בתקציב הפיתוח של משרד התיירות, שכולל שלושה מרכיבים: הגנות ים המלח מפני הצפה, עידוד האכסון המלונאי, זה מענקים להקמת בתי-מלון ופיתוח תשתיות תיירותיות במדינה, שזה נעשה בעיקר באמצעות תקציב החמ"ת, החברה הממשלתית לתיירות.
עיסאווי פריג': מה זה "מענקים מינהליים"?
<קרן שפר: מענקים מינהליים זה אומר שזה לא במסגרת החוק לעידוד השקעות הון, זה מענקים שאנחנו נותנים למשל לצימרים בבית-ג'אן, בדאלית-אל-כרמל.
עיסאווי פריג': אז זה גם ייחודי.
עיסאווי פריג': זה מאוד חשוב, ניסן, מענקים מינהליים זה גם סעיף ייחודי.
עיסאווי פריג': יא אללה, שיבושמו.
סתיו שפיר: זה לא משהו שהאוצר - - -
<טמיר כהן: זה מופיע בכולם.
אראל מרגלית: אבל זאת שאלה מצוינת, למה צריך מענקים מינהליים אם יש חוק עידוד?
<קרן שפר: כי נותנים להם מענקים - - -
ניסן סלומינסקי: ששש, רגע, שאלו – חבר'ה, נו.
אראל מרגלית: חבר'ה, קרן שפר רוצה לדבר.
ניסן סלומינסקי: קרן, בבקשה.
<קרן שפר: תודה.
<קרן שפר: בגלל שהחוק לעידוד השקעות הון מעניק בעצם מענק של 20% ובמקרה הזה נתנו 24%, זה במסגרת החלטות ממשלה מול משרד רוה"מ.
ניסן סלומינסקי: אוקיי, נצביע, ואני חושב שמגיע לקרן מזל טוב שהיא התארסה, אז על זה אנחנו לא מצביעים.
ניסן סלומינסקי: אחרת גם פה על זה יצביעו.
עיסאווי פריג': לא מצביעים על זה, זה אנחנו לא נימנע, נצביע בעד.
ניסן סלומינסקי: לא, עיסאווי, תבקש גם על זה פרטים ונראה אם נצביע או לא, זה עודף מחויב או לא?
ניסן סלומינסקי: או שזה שינוי בסטטוס.
עיסאווי פריג': איך אני מכניס את כבר-קאסם למענקים מינהליים?
ניסן סלומינסקי: על זה דבר אתי אחר כך, ככל שתדבר פה יותר הסיכוי פוחת, אז עזוב.
ניסן סלומינסקי: מי בעד לאשר את 78-001?
ניסן סלומינסקי: בקשה מספר 78-001 לשנת תקציב 2013 נתקבלה.
ניסן סלומינסקי: הלאה, 37-001 גם תיירות.
ניסן סלומינסקי: קרן, את היום תופסת - - -
אראל מרגלית: אני מקווה שזה מגיע לבית-ג'אן ומגיע להם על הבגרות.
עיסאווי פריג': על תוצאות הבגרות.
<קרן שפר: זה התקציב הרגיל של משרד התיירות.
<קרן שפר: עיקר העודפים פה נובע מתקציב השיווק של משרד התיירות.
<קרן שפר: החלק הארי של התקציב יוצא לקמפיינים לפ"מ של הלשכה הממשלתית לפרסום ובגלל שזה פרויקטים שממשיכים מעבר לשנה קלנדרית, אז זה מתגלגל לשנה עוקבת ל-2013.
ניסן סלומינסקי: נקווה שזה יצליח.
עיסאווי פריג': שאלתי היא בפעולות - - -
ניסן סלומינסקי: עיסאווי, בוא, אתה שוכח, זה לא - - -
עיסאווי פריג': לא, תן לי להבין, למה אתה סותם לי את הפה?
עיסאווי פריג': לא, אתה סותם לי את הפה, תן לי לשאול.
אראל מרגלית: עיסאווי, אתה רוצה לשאול על הסרטון?
עיסאווי פריג': יש לי לכל סעיף שאלה.
עיסאווי פריג': באחרון, "פעולות שיווק תיירות המתבצעות בחו"ל", כמה מתוך הסכום הזה הולך לחבר העמים?
<קרן שפר: לחבר העמים?
<קרן שפר: אני יכולה לבדוק לך.
עיסאווי פריג': תבדקי, אני מבקש תשובה.
עיסאווי פריג': אם זה 200 מיליון שקל.
<קרן שפר: זה 108 מיליון.
עיסאווי פריג': בסדר, 108.
<קרן שפר: יש לנו לשכות תיירות בכל העולם ואנחנו מקדמים - - -
עיסאווי פריג': השאלה מוגדרת, כמה מתוך הסכום הזה הולך למדינות חבר העמים?
ניסן סלומינסקי: הלוואי והיה יותר, שיביאו תיירים.
<קרן שפר: מבטיחה לתת לך תשובה.
עיסאווי פריג': מבטיחה?
ניסן סלומינסקי: מי בעד לאשר 37-001?
ניסן סלומינסקי: ירים את ידו?
ניסן סלומינסקי: עיסאווי, עכשיו אתה חייב להצביע, אחרי שהיא אמרה לך.
עיסאווי פריג': כשאקבל את התשובה.
ניסן סלומינסקי: לא, מראש, אז היא תהיה מחויבת לך.
ניסן סלומינסקי: בקשה מספר 37-001 לשנת תקציב 2013 נתקבלה.
יצחק כהן: דקה, יש פה משהו מאוד מוגזם, אישרתם את זה, זה לא יקלקל את ההצבעה – על הסקרים משקיעים 23 מיליון, אבל לענף המלונאות סך הכול 1.5 מיליון, אתה רואה את - - -
ניסן סלומינסקי: אשראי לענף המלונאות, נו, אז מה השאלה?
ניסן סלומינסקי: למה כל כך קצת?
ניסן סלומינסקי: כי הם ניצלו את הכול ב-2012.
יצחק כהן: והסקרים לא ניצלו?
יצחק כהן: לא עשו סקרים?
ניסן סלומינסקי: 06-001 – משרד הפנים, יש?
אראל מרגלית: הבנתי מתוך התיירות שזה תיירות וסקרים וקווקז.
<יוסי עדס: הפנייה נועדה להעברת עודפים מחויבים משנת 2012 לשנת 2013.
<יוסי עדס: בפנייה כלולים עודפים מחויבים בגין הפעולות הכלליות של המשרד, תפעול, נושא הבחירות: היערכות לבחירות המקומיות ברשויות, התחום של פיקוח ארצי על הבחירות, שזה גם חלק מהבחירות ברשויות המקומיות.
<יוסי עדס: בסעיף הזה יש גם את הנושא של שירותי דת לעדות לא יהודיות, משרד הדתות מתעסק רק ביהודים, שאר הדתות נמצאות בסעיף 06, זה גם כן כלול כאן, פעולות והוצאות פיתוח ותמיכות בקבוצות דת שונות וכן שירותי דת שוטפים.
<יוסי עדס: אנחנו רואים פה שירותי דת שוטפים זה תמיכות ויש לנו פיתוח מבני דת, זה גם כן השקעות והוצאות פיתוח למבני דת.
<יוסי עדס: בנוסף, יש בסעיף את הרשות למאגר ביומטרי, זה מטפל בכל הנושא של מאגר ביומטרי שבשנה שעברה יצא לדרך, יש פה גם כן את הנושא של מינהל התכנון, חלק מזה זה הוצאות ייעוץ ותפעול שירותי תכנון, זה התקשרויות עם יועצים חיצוניים והכנת תוכניות מתאר, וכן יש את היחידה הארצית לפיקוח על הבנייה וזה הוצאות התפעול של היחידה הארצית לפיקוח על הבנייה.
עיסאווי פריג': למה סעיף "כללי" בשני סעיפים?
עיסאווי פריג': סעיף כללי וסעיף כללי.
<יוסי עדס: כיוון שמדובר בתחומים שונים, הסעיף הכללי הראשון זה הסעיף הכללי של - - -
<יוסי עדס: הוא רשום תחת התחום.
<יוסי עדס: התחום הראשון זה הנהלת המשרד כללי, זה כל הנושא של הכללי של המשרד, המבנה, יש שם גם את השלטון המקומי, והתחום הכללי השני זה הרשות למאגר ביומטרי, שזה תחום בפני עצמו ויש לו את הוצאות התפעול שלו.
עיסאווי פריג': אז לביומטרי אני צריך לחבר את ה"כללי".
<יוסי עדס: הביומטרי נמצא מתחת לתחום שבו מופיע ה"כללי", זה שייך לביומטרי.
עיסאווי פריג': אז לביומטרי אני צריך את שני הסכומים, 9 מיליון לחבר אותם.
עיסאווי פריג': מה המניע?
עיסאווי פריג': למה אתם מפרידים אותם?
עיסאווי פריג': שניהם שייכים לביומטרי – יש את "הרשות למאגר ביומטרי" ויש "כללי" מתחת ויש - - -
<יוסי עדס: "הרשות למאגר הביומטרי" זה התחום, בתוך התחום יש את התפעול של הרשות למאגר ביומטרי וזה הסכום, זה סכום אחד, זה פשוט שורות נפרדות, זו שורת כותרת ושורת פירוט.
עיסאווי פריג': האם ב-2012 היו בחירות מקומיות בארץ?
<יוסי עדס: ב-2012 לא היו בחירות, אבל הבחירות אמורות להיות ב-22 באוקטובר השנה.
עיסאווי פריג': ולמה כל כך הרבה כסף הוצאת ב-2012?
<יוסי עדס: ההיערכות לבחירות נעשית עוד קודם.
עיסאווי פריג': ההיערכות לבחירות נעשית ב-2012?
<יוסי עדס: ההיערכות לבחירות זה עריכת מאגר הבוחרים, פנקס הבוחרים - - -
עיסאווי פריג': את פנקס הבוחרים מוציאים השנה, אחי, לא מוציאים ב-12'.
<יוסי עדס: אבל בונים אותו במהלך כל השנה.
עיסאווי פריג': אבל מרשם האוכלוסין זה באופן טבעי, אני מוציא את הסכום הזה, חצי מיליון שקל על – זה ממש תיאטרון, הצגה ממש.
עיסאווי פריג': למה אתם מקלים ראש בנו?
<יוסי עדס: הפיקוח על הבחירות פועלים במהלך כל השנים, גם בשנים שאין בחירות יש להם פעולות.
<יוסי עדס: דרך אגב, ב-2012 היו בחירות למועצות אזוריות ולכן יש תקציב גדול.
עיסאווי פריג': אמרת שלא היו, עכשיו כן היו?
ניסן סלומינסקי: עיסאווי, די, אתה יודע כמה זמן לוקח – אני לא רוצה להיכנס לזה, אבל - - -
עיסאווי פריג': לא, ניסן, קלות הדעת שלהם כלפינו - - -
ניסן סלומינסקי: אבל לא קלות דעת, זה סכומים שאושרו – עוד לא הסתובב לך הסוויץ', אנחנו לא דנים לאשר את זה, אישרו את זה כבר.
יצחק כהן: זו היסטוריה.
עיסאווי פריג': להבין מותר לי?
עיסאווי פריג': מותר?
ניסן סלומינסקי: לא היית בוועדת הכספים הקודמת, חלקנו לא היה, דנו בזה, אישרו, אישרה כנסת ישראל, לא מתחילים לחקור כאילו אנחנו הולכים לאשר את זה עכשיו.
ניסן סלומינסקי: מי בעד לאשר את 06-001?
ניסן סלומינסקי: בקשה מספר 06-001 לשנת תקציב 2013 נתקבלה.
ניסן סלומינסקי: 14-001 – מימון מפלגות, בחירות.
ניסן סלומינסקי: גם אתה?
ניסן סלומינסקי: רוץ.
<יוסי עדס: מדובר בתקציב מימון הבחירות לכנסת.
<יוסי עדס: זה תקציב של ועדת הבחירות המרכזית ומדובר פה בעודפים שנוצרו, חלק מזה זה בעקבות הבחירות שנעשו, מימון התקשרויות שונות ומימון מפלגות שעדיין צריך להיות משולם גם לאחר הבחירות.
ניסן סלומינסקי: חלק גדול אחרי אישור של מבקר המדינה, הרי הוא אישר 20% מהמימון, 20% המדינה משאירה עד אחרי הדוח של המבקר שאם יש צורך מורידים, וזה עכשיו.
ניסן סלומינסקי: מי בעד לאשר את סעיף 14-001?
ניסן סלומינסקי: בקשה מספר 14-001 לשנת תקציב 2013 נתקבלה.
ניסן סלומינסקי: 18-001 – רשויות מקומיות.
<יוסי עדס: סעיף 18 זה סעיף העברות לרשויות המקומיות.
<יוסי עדס: בסעיף הזה כלולים מענק האיזון, מענקי פיתוח שמועברים לרשויות, תוכניות הבראה ומענקים שונים.
<יוסי עדס: סך הכול הסכום מסתכם לכ-355 מיליון ש"ח.
ניסן סלומינסקי: מי בעד לאשר את 18-001?
סתיו שפיר: איך הגעתם לכזה סכום?
סתיו שפיר: בקשה מספר 18-001 לשנת תקציב 2013 נתקבלה.
ניסן סלומינסקי: 54-005.
<יוסי עדס: מדובר בחלק מסעיף 54 שנוגע ל"איגוד ערים כנרת".
<יוסי עדס: "איגוד ערים כנרת" מטפל בכל הסביבה החופית של הכנרת, יש כאן תקציבי פיתוח שנעשים מתוקצבים על פני שנים ולכן יש כאן עודפים של 30 מיליון שקל.
ניסן סלומינסקי: מי בעד לאשר את הבקשה?
ניסן סלומינסקי: בקשה מספר 54-005 לשנת תקציב 2013 נתקבלה.
ניסן סלומינסקי: 68-001.
<יוסי עדס: סעיף 68 זה סעיף של רשות האוכלוסין.
<יוסי עדס: רשות האוכלוסין מטפלת בכל נושא הנפקת הדרכונים, תעודות זהות, ניהול מאגר האוכלוסין, אז יש לנו כאן את הוצאות התפעול, יש לנו כאן הוצאות מחשוב שזה כל הנושא של המאגרים השונים, יש לנו כאן את הנושא של תעודות הזיהוי החכמות שזה קשור לתעודות הביומטריות.
<יוסי עדס: כמו כן, יש בסעיף 68 את כל הנושא של הטיפול במורחקים, זרים ששוהים שלא כחוק בארץ בביקורת הגבולות.
עיסאווי פריג': ניסן, מאחר ששני הסכומים הראשונים זה 500 מיליון, זה המון כסף, זה - - -
<יוסי עדס: זה לא ביחד, סך כל הכסף שעובר בסעיף הזה זה 292 מיליון.
עיסאווי פריג': מטה לשכות האוכלוסין ורשות - - -
<יוסי עדס: זה פירוט בתוך הסעיף.
<יוסי עדס: הכותרת הראשית זה 292 מיליון שקלים.
עיסאווי פריג': יש שאלה שמתחילת הדיון רציתי לשאול, בכל העמודים יש שורה תחתונה, רשום כאן: "הסכומים על מצב התקציב כוללים בקשות לשינויים תקציביים בתהליך", מה זה?
עיסאווי פריג': למה זה כתוב?
<יוסי עדס: אלו בקשות שוועדת הכספים אישרה במהלך שנת 2012, שינויים בתקציב שוועדת הכספים אישרה במהלך שנת 2012.
עיסאווי פריג': אבל אומרים "בתהליך", מה זה תהליך?
עיסאווי פריג': תהליך זה יעני עכשיו.
עיסאווי פריג': "הסכומים על מצב התקציב כוללים".
ניסן סלומינסקי: זו כותרת שאני לא יודע להגיד למה המילה הזאת, זה משהו סטנדרטי.
עיסאווי פריג': אז למה היא קיימת?
ניסן סלומינסקי: זה משהו סטנדרטי שקיים שאני לא יודע.
עיסאווי פריג': אין דבר סטנדרטי.
<דודי קופל: אפשר להסביר את זה.
ניסן סלומינסקי: רק רגע, הנה הסבר.
<דודי קופל: המשפט הזה אומר שאם יש בקשות שכבר הועברו לוועדה ונמצאות על שולחנה ואמורות להידון הן פה בתוך המספרים כבר.
<דודי קופל: המערכת שלנו עובדת ככה שברגע שבקשה כבר עברה לוועדה מבחינת ההצגה בלבד, לא מבחינת האישור ולא מבחינת המשרדים, כלומר הכסף לא באמת עובר עד שהוועדה לא אישרה, אבל מבחינת ההצגה זה למען ניתוחים סטטיסטיים, זה נראה כאילו זה כבר עבר.
ניסן סלומינסקי: הם כבר לוקחים את זה בחשבון כדי שלא תשאלו אותם.
עיסאווי פריג': לדעתך ולהערכתך, האם יש בנתונים בוועדות סכומים שעדיין בתהליך אישור?
<דודי קופל: כרגע?
<דודי קופל: אם עברו בקשות כבר מאגף תקציב לוועדת הכספים, אז זה יראה פה כאילו הם עברו.
<דודי קופל: דרך אגב, זה לא אומר שהם יעברו בהכרח, רק אם הוועדה תאשר.
ניסן סלומינסקי: רבותי, מי בעד לאשר 68-001?
ניסן סלומינסקי: בקשה מספר 68-001 לשנת תקציב 2013 נתקבלה.
ניסן סלומינסקי: 83-006.
קארין אלהרר: מתי מתחילה ועדת - - - ?
ניסן סלומינסקי: היא לא תתחיל כל זמן שלא נגמור.
ניסן סלומינסקי: לא יכולה להיות חפיפה.
<טמיר כהן: היא אמורה להתחיל בשתיים.
ניסן סלומינסקי: רבותי, מי מסביר?
<אסף וסרצוג: הפנייה נועדה להעביר את עודפי תקציב הוצאות פיתוח אחרות משנת 2012 לשנת 2013.
<אסף וסרצוג: עיקר הסכום שעובר זה כנגד הלוואות עובדי מדינה, בעצם מנגנון שבו המדינה מתחשבנת נגד בנק דיסקונט שמעמיד את ההלוואות, כל אדם שפורע את ההלוואה, זה חוזר למדינה בצורה של הוצאה מותנית על מנת שיהיה אפשר למחזר הלוואות.
<אסף וסרצוג: העודפים המחויבים, בעצם הדלתאות בסוף צריכות לחזור לבנק, זה הסבסוד שהמדינה נותנת ולמעשה מה שאתם רואים פה.
<אסף וסרצוג: החלק העיקרי זה החזרת הקרן, זו ההשתתפות בהלוואות לעובדי מדינה.
<אסף וסרצוג: יש פה גם תקציבים שמופנים לטובת פעולות מחשוב.
אלעזר שטרן: מי בעד לאשר את 83-006?
אלעזר שטרן: מי נגד?
אלעזר שטרן: מי נמנע?
אלעזר שטרן: בקשה מספר 83-006 לשנת תקציב 2013 נתקבלה.
אלעזר שטרן: אושר, הלאה.
<טמיר כהן: 73-001 – מפעלי מים.
<רן רידניק: הפנייה נועדה להעברת עודפי תקציב משנת 2012 לשימוש בשנת 2013.
<רן רידניק: מפעלי מים, מדובר בתקציב הפיתוח של משק המים, עודפים מגיעים מתוכנית פעולות במשק המים בעיקר למהנדסים שרשות המים עובדת אתם, וכן תוכניות לפיתוח תשתיות ביוב.
אלעזר שטרן: מי בעד?
עיסאווי פריג': אתה נהנה, אה?
אלעזר שטרן: אתה יכול להחליף אותי.
אלעזר שטרן: בקשה מספר 73-001 לשנת תקציב 2013 נתקבלה.
<טמיר כהן: 41-001 – רשות ממשלתית למים ולביוב.
<רן רידניק: הפנייה נועדה להעברת עודפי תקציב בסעיף 41 של רשות המים.
<רן רידניק: מרבית העודפים נועדו למימון תקנות ייעוץ בעיקר בתחום ההתפלה, וכן יש 6 מיליון שקלים כעודפים לתקנות התפעול, תחום שנועד לתפעול, לא הספיקו לשלם את זה בסוף 12' והועבר כעודף מחויב לתחילת 2013.
אלעזר שטרן: בקשה מספר 41-001 לשנת תקציב 2013 נתקבלה.
אלעזר שטרן: עבר, הלאה.
<טמיר כהן: 36-002, הסברת את זה במהלך הדיון, נזכיר לכם.
אלעזר שטרן: אז אפשר ישר להצביע.
אלעזר שטרן: בקשה מספר 36-002 לשנת תקציב 2013 נתקבלה.
<טמיר כהן: 34-001 – משרד התשתיות הלאומיות.
<רן רידניק: הפנייה נועדה להעברת עודפי תקציב משנת 2012 לשימוש בשנת 2014 של סעיף 34.
<רן רידניק: כל העודפים נועדו בגין מימון התחייבויות עבר של משרד האנרגיה, בחלקם לתחום שימור האנרגיה כגון: חינוך, הסברה ושימור אנרגיה במגזר הביתי, כגון החלפת מכשירים זוללי אנרגיה, וכן נועד לתקצוב שירותי ייעוץ ומחקרים במשק המתבצעים בהתקשרויות לטווח ארוך, ייעול סוגיות של מחצבים, מכרות, טכנולוגי, - - - יעבור להוצאות תפעול.
ניסן סלומינסקי: בקשה מספר 34-001 לשנת תקציב 2013 נתקבלה.
ניסן סלומינסקי: איפה אתם נמצאים?
<טמיר כהן: 54-003 – רשויות פיקוח.
<רן רידניק: הבקשה התקציבית נועדה להעברת עודפי תקציב משנת 2012 לשימוש בשנת 2013 בעבור רשות הגז.
<רן רידניק: העודפים מחולקים בין שני סעיפי תפעול עיקריים, הראשון זה ייעוץ, התקשרויות ארוכות טווח בהתאם לאופי הפעילות במשק הגז הטבעי, והשני תכנון, בעיקר בתחום תכנון תוואי הולכת גז והעברת גז בלחץ גבוה.
ניסן סלומינסקי: בקשה מספר 54-003 לשנת תקציב 2013 נתקבלה.
<טמיר כהן: 60-003 – חינוך.
<שירלי באבד: צהריים טובים, הפנייה נועדה - - -
עיסאווי פריג': את ממשרד החינוך?
<שירלי באבד: לא, אני ממשרד האוצר.
עיסאווי פריג': אין אף אחד ממשרד החינוך כאן?
יצחק כהן: לא צריך, תאמין לי, לא צריך.
אלעזר שטרן: היא רפרנטית.
עיסאווי פריג': לא, כי אתמול היה נחש בבית-ספר אצלנו, זה לא יאומן.
יצחק כהן: נחש אחד?
אראל מרגלית: אבל, עיסאווי, אתה מגיע לוועדת הכספים ואתה מורגל, ותראה כמה נחשים.
ניסן סלומינסקי: טוב, רבותי, ששש, חבר'ה.
אלעזר שטרן: אבל עיסאווי התבלבל מהיום מכפר-קאסם.
אלעזר שטרן: דרך אגב, הוא בא מאלקנה, עיסאווי.
ניסן סלומינסקי: נסע לאלקנה ושם נתקע.
<קריאה: איזה בית-ספר?
עיסאווי פריג': בית-ספר אל מנאר.
<שירלי באבד: הפנייה נועדה להעביר סכום של 136,000 שקלים לסעיף 60, שהוא סעיף פיתוח של משרד החינוך, משנת 2012 לשנת 2013.
<שירלי באבד: עיקר הסכומים פה זה על בינוי כיתות לימוד.
ניסן סלומינסקי: שהתחילו וממשיכים.
<שירלי באבד: נכון.
ניסן סלומינסקי: בקשה מספר 60-003 לשנת תקציב 2013 נתקבלה.
<טמיר כהן: 20-001 גם חינוך.
<שירלי באבד: הפנייה נועדה להעביר סכום של מיליארד 331,000 שקלים בתקציב השוטף של משרד החינוך, זה נשמע אולי סכום גדול, אבל מדובר פה ב-3% בערך מהתקציב של המשרד.
עיסאווי פריג': אבל במספרים הוא גדול, מיליארד, תארו לעצמם, חברים, מיליארד 300,000 לא נוצלו.
<שירלי באבד: לא, לא שלא נוצלו.
ניסן סלומינסקי: לא שלא נוצלו ואללה, עיסאווי, זה לא עודפים.
עיסאווי פריג': מחויבים.
<שירלי באבד: אסביר רגע, במשרד החינוך יש גם - - -
ניסן סלומינסקי: עיסאווי, אם זה היה עודפים היו לוקחים את זה ולא היו מביאים את זה לפה.
ניסן סלומינסקי: האוצר היה לוקח, זה לא עודפים.
עיסאווי פריג': מחויבים, לא בוצעו.
<שירלי באבד: מיליארד 300,000 זה רק 3% מהתקציב וגם במשרד החינוך.
<שירלי באבד: כמו שאנחנו יודעים שנת התקציב ושנת הלימודים לא תואמות, ולכן דווקא במשרד החינוך 3% עודפים מחויבים זה ממש לא הרבה בהתחשב בזה.
<שירלי באבד: זה בא לידי ביטוי גם ברכישות, גם בתמיכות, גם בהקצבות לבתי-ספר, שלל דוגמאות.
סתיו שפיר: איך זה בא לידי ביטוי במשהו כמו פרסי ישראל?
סתיו שפיר: שנייה, רגע, ניסן, יש לי שאלה.
ניסן סלומינסקי: אבל כבר התחלתי להצביע.
סתיו שפיר: מה, איבדת את הסבלנות?
ניסן סלומינסקי: לא, התחלתי להצביע כבר.
סתיו שפיר: זה נורא מעניין הדבר הזה.
ניסן סלומינסקי: אני מסכים אתך, אבל זה כשנאשר את התקציב.
ניסן סלומינסקי: מה שאלת?
סתיו שפיר: התקציב אושר.
סתיו שפיר: אני שואלת, איך זה בא לידי ביטוי במשהו כמו פרסי ישראל?
סתיו שפיר: מה זה אומר מבחינת התחייבויות?
ניסן סלומינסקי: 395,000?
<שירלי באבד: כן, זה סכומים - - -
יצחק כהן: אזוטריים.
<שירלי באבד: אני יכולה לבדוק ספציפית.
סתיו שפיר: הכול אזוטרי, גם המאות מיליונים אזוטריים, אפשר לארגן את הכול ככה, השאלה, מעניין.
ניסן סלומינסקי: בסדר, אז היא לא יודעת תשובה לזה, היא תיתן לנו תשובה.
<שירלי באבד: אני יכולה לתת את הדוגמאות הגדולות, דוגמאות קטנות אשמח לבדוק פרטני.
עיסאווי פריג': גפני, אני מקנא בך.
עיסאווי פריג': תראה איזה מלגות לאברכים כאן, ואללה.
משה גפני: מתחת לצלחת תראה את הקיצוץ.
משה גפני: אתה יודע מה, אני מוכן לקחת סעיף אחר במשרד החינוך להעביר למלגות לאברכים.
משה גפני: יש קיצוץ, חבל לך על הזמן.
עיסאווי פריג': זה סכום עם בשר.
ניסן סלומינסקי: כל שר לפני שהוא עוזב הוא רוצה כבר להבטיח את אלה שיקבלו את הפרסים, אז הוא כבר קובע וכבר מתחייב, ואחר כך יכול להיות שהוא כבר לא השר, אבל הוא כבר התחייב.
ניסן סלומינסקי: מי בעד לאשר את סעיף 20-001?
עיסאווי פריג': כולל המענקים לאברכים?
משה גפני: עוד הפעם אברכים?
משה גפני: תסתכל כמה מיליארדים יש בסעיפים האחרים.
ניסן סלומינסקי: בקשה מספר 20-001 לשנת תקציב 2013 נתקבלה.
עיסאווי פריג': את המילה "ערבי" בכל מערכת החינוך לא מצאתי.
עיסאווי פריג': אין, אני לא מוצא.
משה גפני: בטח שיש, גם במוכר וגם בממלכתי.
<שירלי באבד: במוכר.
משה גפני: ודאי, גם בממלכתי.
ניסן סלומינסקי: וואו, כמה דפים זה היה.
<טמיר כהן: רק בדברי ההסבר הייתה לכם טעות מ-2013 לשנת 2013, צריך פה לתקן את זה מ-2012, הערה.
עיסאווי פריג': אתה אתם או נגדם?
<שירלי באבד: אוקיי.
משה גפני: הוא צודק, עיסאווי, איך הממשלה הזאת מעבירה 2 מיליון שקל לאברכים?
ניסן סלומינסקי: אני מציע, אל תעירו ואל תעוררו.
משה גפני: אני דווקא רוצה לעורר.
משה גפני: 2 מיליון שקל, איך הממשלה הזאת מעבירה לאברכים?
ניסן סלומינסקי: זה רק אברכים שהיו בצבא, אל תדאג, כנראה.
משה גפני: אה, זה שייך לקריטריונים של שי פירון?
משה גפני: אבל אין לך מה לדאוג, אני הולך לבג"ץ על זה.
ניסן סלומינסקי: אני דואג?
ניסן סלומינסקי: מה אני דואג?
ניסן סלומינסקי: מה יש לדאוג?
משה גפני: אני הולך לבג"ץ, יש פה כמה דברים שאני הולך לבג"ץ.
יצחק כהן: ישיבות הסדר.
ניסן סלומינסקי: ותבואו אלי.
משה גפני: - - ויתנכלו לכם ויעשו לכם נזק, חבל על הזמן, זה מה שהוא אמר לי באוניברסיטת תל-אביב, היינו יחד.
ניסן סלומינסקי: נכון, אני יודע.
ניסן סלומינסקי: לא העלית על דעתך שיכול להיות מצב שתהיו באופוזיציה.
עיסאווי פריג': אבל זה מהממשלה הקודמת.
ניסן סלומינסקי: לא, הוא לא מדבר על זה, הוא מדבר על משהו אחר לגמרי.
עיסאווי פריג': אה, כן?
ניסן סלומינסקי: 16-002.
<אסף וסרצוג: הפנייה נועדה להעביר את עודפי תקציב הוצאות חירום אזרחיות משנת 2012 ל-2013.
<אסף וסרצוג: מדובר בפעולות להתמגנות העורף, בעיקר מיגון יישובים, מוסדות חינוך, מקלטים ומסכות מגן, התקשרויות כאלה.
עיסאווי פריג': וסופות חול, מה?
<אסף וסרצוג: זה שם של פרויקט.
עיסאווי פריג': סופות חול?
<אסף וסרצוג: "סופת חול".
עיסאווי פריג': 100 מיליון?
יצחק כהן: עזוב, זה סודי, עזוב.
עיסאווי פריג': לא, מעניין מה זה מיגון סופות חול.
<אסף וסרצוג: זה לא מיגון "סופת חול", אם אני לא טועה, זה הנושא של מסכות מגן.
ניסן סלומינסקי: רבותי, מי בעד לאשר את הסעיף?
ניסן סלומינסקי: בקשה מספר 16-002 לשנת תקציב 2013 נתקבלה.
ניסן סלומינסקי: 19-001 מי?
ניסן סלומינסקי: משרד המדע.
עיסאווי פריג': ניסן, אתם מסודרים במיגון ביהודה ושומרון?
משה גפני: למה זה הולך לאט?
יצחק כהן: חינוך התיישבותי, אתה שם לב, 100 מיליון.
ניסן סלומינסקי: פרי שר המדע?
ניסן סלומינסקי: מדע, יש מישהו?
<שלמה פשקוס: הפנייה הזאת נועדה להעביר עודפים מחויבים מ-2012 ל-2013 במשרד המדע, 56 מיליון שקלים.
<שלמה פשקוס: עיקר הסכום הגדול הוא במה שנקרא "מדע וקהילה" שזה תמיכה במרכזי מחקר ופיתוח אזוריים, תמיכה במלגות, תמיכה בקייטנות קיץ מדעיות וכדומה.
<שלמה פשקוס: עוד סכום כסף של מחקר תשתיתי, שזה תמיכה באוניברסיטאות למחקר לתחומים לאומיים ולקשרי חוץ מדעיים שזה מחקרים משותפים בין מדינות.
ניסן סלומינסקי: זה השר הקודם עוד עשה, חבר'ה, זה לא סתם.
עיסאווי פריג': איפה הקייטנות הלכו?
ניסן סלומינסקי: בקשה מספר 19-001 לשנת תקציב 2013 נתקבלה.
ניסן סלומינסקי: 39-001.
משה גפני: אה, הוא צודק איציק כהן, בזה של משרד החינוך יש חינוך התיישבותי.
יצחק כהן: 100 מיליון.
משה גפני: 100 מיליון, למה זה?
ניסן סלומינסקי: אתה אישרת את זה אז, אתה צריך להגיד לי מה.
ניסן סלומינסקי: אתה צריך להגיד לי מה נכנס שם.
ניסן סלומינסקי: חבר'ה, נו, תקשורת.
משה גפני: אתה לא צריך להראות שאת הכול אתה יודע.
יצחק כהן: אוי, אוי, אוי, מוישה, את הכול להביא בחשבון, תהליך מדיני לקדם.
זבולון כלפה: ממש מאיים.
יצחק כהן: לקדם תהליך מדיני.
יצחק כהן: די נמאסתם, אתם נטל.
ניסן סלומינסקי: נכון, אתה צודק.
יצחק כהן: אחרי זה אומרים "שוויון בנטל", הם הנטל ואנחנו שוויון בנטל.
ניסן סלומינסקי: נספר בבית"ר-עילית - - -
עיסאווי פריג': אתה מסודר חופשי - - -
יצחק כהן: אתם משתמשים בהם, הורדתם להם את אזור העדיפות, בית"ר-עילית.
משה גפני: לקחתם לבית"ר-עילית.
יצחק כהן: אתם לא מתביישים, הורדתם לבית"ר-עילית את אזור העדיפות.
ניסן סלומינסקי: איזה אזור עדיפות?
משה גפני: אזור עדיפות לבית"ר-עילית.
יצחק כהן: הוא לא יודע.
יצחק כהן: לרחלים נתתם - - -
משה גפני: לקחתם את בית"ר-עילית בתור בשר תותחים.
ניסן סלומינסקי: לא, נתנו לבדואים שם.
עיסאווי פריג': אה, איזה כייף, איציק, דרך כל העולם מגלים מה עשית שם לפני זה.
יצחק כהן: הייתי בסדר, תאמין לי.
עיסאווי פריג': הכול מתגלה.
משה גפני: איציק, אני בעד לקדם את התהליך המדיני.
יצחק כהן: נו, אז בוא.
משה גפני: בית"ר-עלית הם לא – אחרי שהורידו אותם מאזורי עדיפות - - -
יצחק כהן: הם בגושי ההתיישבות.
ניסן סלומינסקי: נכון, שיפנו גם – זה לא פרוש, אז - - - לפנות.
יצחק כהן: דרך אגב, גם הטייקונים – מה אתה עושה לו ככה, משפחות אין להן מה לאכול בראש השנה, מה אתה עושה ככה?
משה גפני: נכון, הוא יודע, מה, הוא לא יודע?
ניסן סלומינסקי: חבר'ה, נו.
קארין אלהרר: חבר'ה, די.
עיסאווי פריג': בסדר, למה?
עיסאווי פריג': תן לו.
<אליאן רובנוביץ: הבנתם?
ניסן סלומינסקי: אני מציע שלא תפרטי את הנושא של חניה.
<אליאן רובנוביץ: חניה – חוזי חניה חתום מיוני 2012 עד יוני 2013.
ניסן סלומינסקי: אמרתי אל תפרטי.
ניסן סלומינסקי: מי בעד לאשר 39-001?
עיסאווי פריג': שוטף?
עיסאווי פריג': 14 מיליון שקל שוטף?
עיסאווי פריג': עניינים שוטפים.
ניסן סלומינסקי: בקשה מספר 39-001 לשנת תקציב 2013 נתקבלה.
ניסן סלומינסקי: 24-002 – משרד הבריאות.
משה גפני: זה כסף משנה שעברה שעובר לשנה זו?
<חגי דרור: נכון.
עיסאווי פריג': חוזים חתומים.
ניסן סלומינסקי: אתה יכול לתת דוגמה או משהו שנוכל להבין?
<חגי דרור: באופן כללי במשרד הבריאות מדי שנה כ-200 מיליון שקל נמצאים בעודפים מחויבים - - -
משה גפני: הבנו, זה ליצמן עשה.
<חגי דרור: יש רכש מאוד משמעותי שפשוט חלקו עובר לשנה הבאה.
<חגי דרור: הסכומים המרכזיים פה זה: פסיכיאטריה, רכש מקופות החולים - -